DANSK

APPLE INC.

SOFTWARELICENSAFTALE TIL macOS Monterey

Til brug på computere fra Apple

DENNE LICENSAFTALE FOR SOFTWARE (I DET FØLGENDE KALDET “LICENS”) BØR LÆSES GRUNDIGT IGENNEM FØR IBRUGTAGNING AF APPLE-SOFTWAREN. VED AT BRUGE APPLE-SOFTWAREN ERKLÆRER LICENSTAGER SIG INDFORSTÅET MED AT VÆRE UNDERLAGT BETINGELSERNE I NÆRVÆRENDE LICENS. HVIS LICENSTAGER IKKE ØNSKER AT VÆRE BUNDET AF NEDENSTÅENDE LICENS, SKAL LICENSTAGER UNDLADE AT INSTALLERE OG/ELLER BRUGE APPLE-SOFTWAREN OG KLIKKE PÅ “UENIG”, HVIS DER ER MULIGHED FOR AT ERKLÆRE SIG “ENIG” ELLER “UENIG” I BETINGELSERNE. HVIS LICENSTAGER HAR FÅET APPLE-SOFTWARE SOM EN DEL AF ET KØB AF APPLE-HARDWARE OG IKKE ØNSKER AT VÆRE BUNDET AF NÆRVÆRENDE LICENS, KAN LICENSTAGER RETURNERE HELE PAKKEN MED HARDWARE/SOFTWARE FRA APPLE TIL KØBSSTEDET INDEN FOR RETURPERIODEN OG FÅ KØBSPRISEN REFUNDERET I OVERENSSTEMMELSE MED APPLES RETURPOLITIK, SOM FINDES PÅ https://www.apple.com/legal/sales-support/. LICENSTAGER SKAL RETURNERE HELE PAKKEN MED HARDWARE/SOFTWARE FOR AT FÅ KØBSPRISEN REFUNDERET.

VIGTIGT: I den udstrækning denne software må bruges til at reproducere, ændre, publicere eller distribuere materiale, giver den kun licenstager ret til at reproducere, ændre, publicere eller distribuere materiale, som ikke er beskyttet af ophavsret, materiale, som licenstager ejer rettighederne til, og materiale, som licenstager har ret til eller har fået tilladelse til at reproducere, ændre, publicere eller distribuere. Søg juridisk bistand, hvis der er tvivl om, hvorvidt licenstager har ret til at kopiere, ændre, publicere og distribuere materiale.

1. Generelt.

A. Apple Inc. (“Apple”) giver hermed licenstager licens til at bruge Apples software samt tredjeparters software, dokumentation, grænseflader, indhold, skrifter og evt. data, som følger med denne licens, uanset om de forefindes præinstalleret på Apple-hardware, i internt lager, på udskiftelige medier, på en disk, som ROM (Read Only Memory) eller på andet medie eller i nogen anden form (under et kaldet “Apple-software”) i henhold til betingelserne i nærværende licens. Apple og/eller Apples licensgivere bevarer ejendomsretten til selve Apple-softwaren og forbeholder sig alle de rettigheder, som ikke udtrykkeligt er givet til licenstager. Licenstager erklærer sig indforstået med, at betingelserne i nærværende licens gælder for alle Apple-softwareprodukter, der evt. er præinstalleret på licenstagers Apple-hardware, medmindre et produkt leveres med en separat licensaftale, og i så fald erklærer licenstager sig indforstået med, at betingelserne i den licens er gældende for licenstagers brug af produktet.

B. Apple vil efter eget valg evt. frigive fremtidige opgraderinger eller opdateringer til Apple-softwaren til licenstagers computer fra Apple. Evt. opgraderinger og opdateringer inkluderer ikke nødvendigvis alle de eksisterende softwarefunktioner eller nye funktioner, som Apple frigiver til nyere eller andre modeller af computere fra Apple. Licenstagers rettigheder i henhold til denne licens omfatter alle softwareopgraderinger eller -opdateringer fra Apple, som erstatter og/eller supplerer det originale Apple-softwareprodukt, medmindre sådanne opgraderinger eller opdateringer indeholder en separat licens.

C. Adkomst og immaterielle rettigheder til indhold, der vises eller gøres tilgængeligt via Apple-software, tilhører de respektive ejere af indholdet. Det pågældende indhold kan være beskyttet af ophavsret eller andre love og forordninger om immaterielle rettigheder og kan være underlagt betingelser for brug fra den tredjepart, der har leveret indholdet. Medmindre andet fremgår af nærværende licensaftale, giver denne licensaftale ikke licenstager nogen rettigheder med hensyn til brug af dette indhold, og den indeholder heller ingen garanti for, at dette indhold vil vedblive at være tilgængeligt. Licenstager må ikke genpublicere, videresende eller reproducere billeder, der tilgås via News eller Kort, som et separat arkiv.

2. Tilladt brug og begrænsninger i henhold til licens.

A. Licensaftale til præinstalleret Apple-software og til en enkelt kopi af Apple-software. I henhold til betingelserne i denne licensaftale har licenstager – medmindre licenstager har fået Apple-softwaren fra Mac App Store via en automatisk overførsel eller i forbindelse med en licens til flere brugere eller anden skriftlig aftale med Apple – en begrænset og ikke eksklusiv licens til at installere, bruge og afvikle en (1) kopi af Apple-softwaren på en enkelt Apple-computer ad gangen. Disse betingelser for en licens til en enkelt kopi gælder f.eks., hvis licenstager har fået Apple-softwaren præinstalleret på hardware fra Apple.

B. Mac App Store-licens. Hvis licenstager har fået en licens til Apple-softwaren fra Mac App Store eller via en automatisk overførsel, har licenstager – i henhold til betingelserne i nærværende licens og de regler for brug af tjenester og indhold, der findes i betingelser og vilkår for Apple-medietjenester (https://www.apple.com/legal/internet-services/itunes/) (“regler for brug”) – en begrænset og ikke eksklusiv licens, der ikke kan overdrages:

(i) Til at hente, installere, bruge og afvikle en (1) kopi af Apple-software til personlige, ikke-kommercielle formål direkte på hver computer fra Apple med macOS Big Sur, macOS Catalina, macOS Mojave, macOS High Sierra, macOS Sierra, OS X El Capitan, OS X Yosemite, OS X Mavericks, OS X Mountain Lion eller OS X Lion (“Mac-computer”), som licenstager ejer eller kontrollerer.

(ii) Hvis licenstager er en kommerciel virksomhed eller uddannelsesinstitution: Til at hente, installere, bruge og afvikle en (1) kopi af Apple-software til brug af enten: (a) En enkelt bruger på hver enkelt Mac-computer, som licenstager ejer eller kontrollerer, eller af (b) flere brugere på en enkelt fælles Mac-computer, som licenstager ejer eller kontrollerer. En enkelt medarbejder må f.eks. bruge Apple-softwaren på sin stationære Mac-computer og bærbare Mac-computer, og flere studerende må skiftes til at bruge Apple-softwaren på en enkelt Mac-computer anbragt i et ressourcecenter eller bibliotek; og

(iii) til at installere, bruge og afvikle op til to (2) ekstra kopier eller forekomster af Apple-software eller ældre software til macOS- eller OS X-operativsystemet eller senere versioner af Apple-software i virtuelle operativsystemmiljøer på hver computer fra Apple, som licenstager ejer eller kontrollerer, og hvor Apple-software allerede afvikles, med henblik på: (a) softwareudvikling, (b) test under softwareudvikling, (c) brug af macOS Server eller (d) personlig, ikke-kommerciel brug.

Medmindre det udtrykkeligt er tilladt i paragraf 3, giver paragraf 2B(iii) ovenfor ikke licenstager ret til at bruge de virtualiserede kopier af eller forekomster af Apple-software i forbindelse med servicebureau-, tidsdelings- eller terminaldelingstjenester eller lignende typer af tjenester. Medmindre det udtrykkeligt tillades i denne paragraf 2B, må licenstager ikke bruge Apple-software til afvikling af Apple-operativsystemsoftware, herunder iOS, iPadOS, watchOS eller tvOS, i virtuelle operativsystemmiljøer på Mac-computere.

C. Licens til flere brugere eller vedligeholdelseslicens. Hvis licenstager har fået Apple-softwaren som en del af en aftale med Apple om licens til flere brugere eller vedligeholdelseslicens, afgør betingelserne i licensen til flere brugere eller vedligeholdelseslicensen, hvor mange kopier af Apple-softwaren licenstager må hente, installere, bruge og afvikle på computere fra Apple, som licenstager ejer eller kontrollerer. Medmindre andet fremgår af en skriftlig aftale med Apple, gælder alle de øvrige betingelser og vilkår i nærværende licensaftale for licenstagers brug af den Apple-software, der er leveret i henhold til en licens til flere brugere eller en vedligeholdelseslicens.

D. Systemkrav; Apple-id. Bemærk, at Apple-softwaren kun understøttes af hardware fra Apple, der opfylder de systemkrav, der er anført af Apple. Derudover kræver brug af og adgang til visse funktioner i Apple-softwaren og visse tjenester (som defineret i paragraf 6) evt., at licenstager ansøger om en entydig kombination af et brugernavn og en adgangskode, hvilket kaldes et Apple-id.

E. Skrifter. I henhold til betingelserne i denne licensaftale har licenstager ret til at bruge de skrifter, der følger med Apple-softwaren, til at vise og udskrive indhold under afvikling af Apple-softwaren; licenstager må dog kun integrere skrifter i indhold, hvis det er tilladt i de begrænsninger i integration, der følger med den pågældende skrift. Disse begrænsninger i integration findes i vinduet Skriftbog/Eksempel/Vis info om skrift.

F. Stemmer. I henhold til betingelserne i denne licensaftale har licenstager ret til at bruge de systemstemmer, der er inkluderet i Apple-softwaren (“Systemstemmer”), (i) under brug af Apple-softwaren og (ii) til at oprette sit eget originale indhold og sine egne originale projekter til personlig ikke kommerciel brug. Denne licensaftale tillader ingen anden brug af Systemstemmer, inkl. men ikke begrænset til, brug, reproduktion, fremvisning, ydeevne, optagelse, publicering eller redistribution af nogen af Systemstemmerne i en profitskabende, velgørende, offentlig eller kommerciel sammenhæng.

G. Programmet Fotos – funktioner og understøttelse. Programmet Fotos i Apple-softwaren understøtter evt. ikke alle video- og fotoformater. Brug af visse funktioner i programmet Fotos afhænger af kameraets funktioner. Synkronisering af fotografier med programmet Fotos og evt. tjenester fra Apple eller tredjeparter kan medføre tab af data. Grafik, musik og temaer til lysbilledshow, som følger med programmet Fotos, er kun til personlig og ikke kommerciel brug i lysbilledshow, der oprettes med programmet Fotos. Licenstager må ikke kommercielt eller på anden vis bruge, udskille eller distribuere evt. fotografier, billeder, grafik, udsmykning, lyd, video eller lignende aktiver alene (“digitalt billedmateriale”), som findes i eller leveres som en del af programmet Fotos, eller på anden vis bruge digitalt billedmateriale uden for den kontekst, hvor det er beregnet til brug som en del af programmet Fotos.

H. Funktioner til indlæsning i buffer.

1. I den udstrækning Apple og/eller dets datterselskaber gør bestemt software og/eller indhold tilgængeligt for indlæsning i bufferen (f.eks. relevant indhold fra Mac App Store) (“Gyldigt indhold fra Apple”), vil visse funktioner i Apple-software (“Funktioner til indlæsning i buffer”) muligvis automatisk hente og indlæse sådant Gyldigt indhold fra Apple lokalt på licenstagers computer fra Apple med Apple-software (i denne paragraf omtales en sådan computer fra Apple som den “Buffer-kompatible Mac”). Ved at bruge Funktioner til indlæsning i buffer i Apple-softwaren erklærer licenstager sig enig i, at Apple må hente og indlæse sådant Gyldigt indhold fra Apple i bufferen på licenstagers Buffer-kompatible Mac. Licenstager kan til enhver tid slå Funktioner til indlæsning af buffer i Apple-software fra ved at gå til Deling i Systemindstillinger på licenstagers Buffer-kompatible Mac.

2. Funktioner til indlæsning i buffer i Apple-softwaren er kun til brug på en Buffer-kompatibel Mac, som licenstager ejer eller kontrollerer, og må kun bruges med det formål at lette leveringen af sådant Gyldigt indhold til godkendte slutbrugere i licenstagers hjem, virksomhed eller organisation. Licenstager erklærer sig indforstået med, at sådanne brugere muligvis skal godkendes af Apple separat før modtagelsen af Gyldigt indhold fra Apple, og at den forbedrede levering af Gyldigt indhold fra Apple vha. brugen af licenstagers Buffer-kompatible Mac ikke vil ændre de betingelser, i henhold til hvilke licenstager eller licenstagers slutbrugere modtager sådant Gyldigt indhold fra Apple.

3. Licenstager anerkender og erklærer sig indforstået med, at brugen af Gyldigt indhold fra Apple er underlagt de relevante betingelser i licensaftalen, som gælder den type Gyldigt indhold fra Apple, der indlæses i bufferen. Disse betingelser kan inkludere, men er ikke begrænset til, Vilkår og betingelser for Apples medietjenester, Vilkår og betingelser for iCloud, Instruktøraftalen til iTunes U, Licensaftale til iTunes U-software og/eller de relevante licensbetingelser, der følger med den software, der hentes, medmindre overførslen indeholdt sin egen separate licensaftale, i hvilket tilfælde sidstnævnte licensaftale ville være gældende. Der findes en liste over Apples softwarelicensaftaler her: https://www.apple.com/legal/sla/. Licenstager anerkender og erklærer sig indforstået med, at brugen af Funktioner til indlæsning i buffer og lagring af Gyldigt indhold på licenstagers Buffer-kompatible Mac ikke medfører nogen overførsel af rettigheder til licenstager ud over de rettigheder, licenstager har fået i de relevante licensbetingelser til Gyldigt indhold fra Apple, og det vil på ingen måde betyde et garanti for, frafald eller begrænsning i nogen rettigheder tilhørende Apple eller nogen andre indehavere af ophavsret til noget Gyldigt indhold fra Apple.

4. Licenstager er ikke godkendt til at anvende licenstagers Buffer-kompatible Mac med Funktioner til indlæsning af buffer slået til på et netværk, som licenstager ikke ejer eller kontrollerer (eller som licenstager ikke er juridisk godkendt til at bruge til sådanne formål) eller til at tillade adgang til sådant Gyldigt indhold fra Apple fra slutbrugere uden for licenstagers hjem, virksomhed eller organisation. Licenstager erklærer sig enig i kun at bruge Funktioner til indlæsning af buffer til licenstagers egen, personlige, ikke kommercielle brug eller til intern brug i licenstagers virksomhed eller organisation og kun som udtrykkeligt tilladt i nærværende aftale. Licenstager må ikke levere en tjeneste til tredjeparter, som integreres med eller benytter tjenester eller oplysninger leveret af Funktioner til indlæsning af buffer, eller som bruger Funktioner til indlæsning af buffer på nogen måde.

5. Ved at slå Funktioner til indlæsning af buffer til i Apple-softwaren erklærer licenstager sig enig i, at Apple må lagre, overvåge og sikre Gyldigt indhold fra Apple på licenstagers Buffer-kompatible Mac, og at Apple må indsamle og bruge tekniske oplysninger om licenstagers Buffer-kompatible Mac og beslægtede netværk, inklusive, men ikke begrænset til, hardware-id’er og IP-adresser, til sådanne formål. Licenstager erklærer sig indforstået med ikke at ødelægge, hacke, omgå eller på anden måde slå Apples bekræftelses-, lagrings- og godkendelsesmekanismer fra. Dette gælder også digital signering, administration af digitale rettigheder eller andre sikkerhedsmekanismer, der er implementeret i eller af Apple-softwaren, tjenester, Gyldigt indhold fra Apple eller anden Apple-software eller -teknologi, samt at give andre muligheden for at gøre det.

6. Apple forbeholder sig ret til at ophøre med at gøre Gyldigt indhold fra Apple tilgængeligt for indlæsning i bufferen på licenstagers Buffer-kompatible Mac (f.eks. vil indhold, som licenstager evt. tidligere har indlæst i buffer, muligvis ikke kunne indlæses efterfølgende) og kan til enhver tid og efter eget valg fjerne evt. Gyldigt indhold fra Apple, som er indlæst i bufferen, fra licenstagers Buffer-kompatible Mac, og Apple vil i så fald ikke pådrage sig noget ansvar over for licenstager. Licenstager erklærer sig indforstået med, at muligheden for at indlæse Gyldigt indhold fra Apple i bufferen muligvis ikke er tilgængeligt i alle lande eller områder. Licenstager må fjerne evt. Gyldigt indhold fra Apple, som er indlæst i bufferen, og til enhver tid slå Funktioner til indlæsning af buffer fra.

I. Forbindelser fra eksterne computere. I henhold til betingelser og vilkår i nærværende licens gælder følgende bestemmelser, når der oprettes en ekstern forbindelse fra en anden computer eller elektronisk enhed (begge kaldet en “enhed”) til en Apple-computer, der afvikler Apple-softwaren (i denne paragraf kaldes en sådan Apple-computer for en “hjemme-Mac”), hvad enten det sker via funktionen Skærmdeling eller på anden vis:

(i) Kun en (1) enhed ad gangen må oprette en ekstern forbindelse – enten direkte eller indirekte – med henblik på at kontrollere den grafiske skrivebordssession i den Apple-software, der afvikles og vises på hjemme-Mac’en; og

(ii) et rimeligt antal enheder må kun oprette en ekstern forbindelse samtidig med henblik på samtidig at observere den samme grafiske skrivebordssession i den Apple-software, der afvikles og vises på hjemme-Mac’en, så længe de ikke på nogen måde kontrollerer Apple-softwaren; men

(iii) kun en (1) Apple-enhed ad gangen må oprette en ekstern forbindelse – enten direkte eller indirekte – med henblik på at kontrollere en separat grafisk skrivebordssession i Apple-softwaren, der er forskellig fra den, der afvikles og vises på hjemme-Mac’en, og denne forbindelse må kun etableres via funktionen Skærmdeling i Apple-softwaren.

Medmindre det udtrykkeligt er tilladt i denne paragraf 2I eller paragraf 3, eller medmindre det på anden vis er tilladt af Apple, erklærer licenstager sig indforstået med ikke at ville bruge Apple-software eller noget af dens funktionalitet i forbindelse med servicebureau-, tidsdelings- og terminaldelingstjenester eller lignende typer tjenester eller levere sådanne tjenester inden for licenstagers egen organisation eller til tredjeparter.

J. Andre brugsbegrænsninger. Bestemmelserne i nærværende licensaftale giver ikke licenstager ret til – og licenstager erklærer sig indforstået med ikke at ville – installere, bruge eller afvikle Apple-software på computere fra andre producenter end Apple eller at give andre mulighed for at gøre det. Licenstager erklærer sig indforstået med ikke at ville fjerne, sløre eller ændre oplysninger om ejerskab (herunder oplysninger om varemærker og ophavsret), der måtte være påsat eller indeholdt i Apple-softwaren. Følgende bestemmelser gælder, medmindre andet fremgår af betingelserne i nærværende licens, eller der på anden måde foreligger en tilladelse fra Apple: (i) Kun en bruger ad gangen må benytte Apple-software, og (ii) og licenstager må ikke gøre Apple-software tilgængelig via et netværk, hvor flere computere kan bruge den samtidig. Medmindre det udtrykkeligt er tilladt i paragraf 3, må licenstager ikke udleje, lease, udlåne, sælge, videredistribuere eller sublicensere Apple-software.

K. Sikkerhedskopi. Licenstager må tage én kopi af Apple-software (eksklusive Boot ROM-kode og anden Apple-firmware, som er integreret med eller på anden måde forefindes i Apple-hardwaren) i maskinlæsbar form alene til brug som sikkerhedskopi under forudsætning af, at sikkerhedskopien indeholder alle de samme oplysninger om ophavsret og ejendomsret som originalen. Apple Boot ROM-kode og -firmware leveres udelukkende til brug på Apple-hardware, og licenstager må ikke kopiere, ændre eller videredistribuere Apple Boot ROM-kode eller -firmware eller dele heraf.

L. Overførsel af eksisterende software. Hvis licenstager bruger Indstillings-/Overførselsassistent til at overføre software fra en Apple-computer til en anden Apple-computer, skal licenstager være opmærksom på, at det kan være ulovligt at fortsætte med at bruge den originale kopi af softwaren, når der er overført en kopi til en anden computer, medmindre der er en licens til softwarekopien på begge computere. Se de gældende betingelser i de relevante softwarelicensaftaler. Tredjepartssoftware og -tjenester er muligvis ikke kompatible med denne Apple-software, og installering af denne Apple-software kan have indflydelse på tilgængeligheden og brugbarheden af sådan tredjepartssoftware og sådanne tredjepartstjenester.

M. Open Source. Visse komponenter i Apple-software og tredjeparters programmer med åben kode, der følger med Apple-software, er blevet eller bliver muligvis gjort tilgængelige af Apple på webstedet om Open Source (https://www.opensource.apple.com/) (“komponenter med åben kode”). Licenstager har kun ret til at foretage ændringer i og erstatte disse open source-komponenter under forudsætning af, at: (i) Den færdige, ændrede Apple-software bruges i stedet for den uændrede Apple-software på en Apple-computer, der ejes eller kontrolleres af licenstager, under forudsætning af at der er en korrekt licenseret version af Apple-software på hver enkelt Apple-computer; og (ii) at licenstager på anden måde overholder betingelserne i denne licens og evt. relevante licensaftaler for brugen af Open Source-komponenter. Apple er ikke forpligtet til at yde nogen form for opdateringer, vedligeholdelse, garanti, teknisk eller anden support for resultatet af den ændrede Apple-software. Licenstager erklærer sig udtrykkelig indforstået med, at hvis der opstår fejl eller skader på Apple-hardware som følge af ændringer i komponenter med åben kode i Apple-software, er sådanne fejl eller skader ikke omfattet af betingelserne i Apples garanti på hardware.

N. Ingen “Reverse Engineering”. Licenstager må ikke og erklærer sig indforstået med ikke at ville eller give andre mulighed for at kopiere (medmindre det udtrykkeligt er tilladt i henhold til denne licensaftale eller reglerne for brug, hvis de gælder for licenstager), dekompilere, udføre “reverse engineering”, adskille, ændre eller afkryptere, forsøge at udskille kildekoden til eller fremstille andre produkter på grundlag af Apple-softwaren eller de tjenester, der leveres af Apple-softwaren, eller dele deraf (medmindre begrænsninger som ovenfor er forbudt af gældende lov eller i henhold til de licensbetingelser, der gælder for Open Source-komponenter, som evt. er inkluderet i Apple-softwaren).

O. Overholdelse af love. Licenstager erklærer sig indforstået med at bruge Apple-softwaren og -tjenester (som defineret nedenfor i paragraf 6) i overensstemmelse med gældende lov, inkl. lokale love i det land eller område, hvor licenstager er bosiddende, eller hvor licenstager henter eller bruger Apple-software og -tjenester. Funktioner i Apple-softwaren og -tjenesterne findes evt. ikke på alle sprog eller i alle lande, og funktioner kan variere fra land til land. Der kræves en internetforbindelse til nogle funktioner i Apple-softwaren og -tjenesterne.

P. Software fra tredjeparter. Apple har som en del af Apple-softwarepakken – og kan levere en opgradering, opdatering eller supplement til Apple-software – givet adgang til afbenyttelse af visse tredjeparters software og tjenester. I den udstrækning Apple-software indeholder eller giver adgang til software eller tjenester fra tredjeparter, har Apple ingen udtrykkelig eller underforstået forpligtelse til at yde teknisk eller anden support til denne software eller disse tjenester. Kontakt forhandleren, producenten eller udbyderen af den pågældende software eller tjeneste for at få teknisk support og kundeservice til vedkommendes software, tjenester og/eller produkter.

Q. Automatiske opdateringer. Apple-softwaren søger regelmæssigt efter opdateringer til Apple-softwaren. Hvis der findes en opdatering, kan opdateringen automatisk hentes og installeres til computeren og til evt. ydre enheder. Ved at bruge Apple-softwaren erklærer licenstager sig indforstået med, at Apple henter og installerer opdateringer på licenstagers computer og ydre enheder. Licenstager kan altid slå automatiske opdateringer fra ved at ændre indstillingerne til automatiske opdateringer i Systemindstillinger.

R. Systemtegn. I henhold til betingelserne i nærværende licens må licenstager bruge de Memoji-tegn, der følger med eller oprettes med Apple-software (“systemtegn”) (i) under afvikling af Apple-software og (ii) til oprettelse af licenstagers eget, originale indhold og egne, originale projekter til personlig og ikke-kommerciel brug. Ingen anden brug af systemtegnene tillades i nærværende licens, herunder – men ikke begrænset til – brug, reproduktion, visning, optagelse, publicering eller videredistribution eller optræden med nogen af systemtegnene i forbindelse med offentlig deling eller i kommerciel sammenhæng med eller uden profit.

3. Udlejning i forbindelse med tilladte udviklertjenester.

A. Udlejning. Licenstager må udleje eller videreudleje en gyldigt licenseret version af Apple-software i dens helhed til en enkeltperson eller organisation (begge kaldet “lejer”), under forudsætning af at alle følgende betingelser overholdes:

(i) Den lejede Apple-software må udelukkende bruges til at levere tilladte udviklertjenester, og hver lejer skal gennemlæse og erklære sig indforstået med at være underlagt betingelserne i nærværende licens;

(ii) hver lejeperiode skal være på mindst fireogtyve (24) timer i træk;

(iii) i lejeperioden må kun slutbrugerlejeren bruge og kontrollere Apple-software og den Apple-hardware, den er installeret på, bortset fra at licenstager som den, der udlejer Apple-software (“udlejer”), må yde administrativ support til Apple-software; og

(iv) før slutbrugerlejeren bruger Apple-software, skal slutbrugerlejeren gennemlæse og erklære sig indforstået med at være underlagt de betingelser, der er relevante for software, som er præinstalleret på Apple-software, herunder – men ikke begrænset til – Apples Xcode-udviklingssoftware og anden software fra Apple eller tredjeparter.

Følgende gælder for denne paragraf 3: (A) Slutbrugerlejer betyder en lejer, som er den slutbruger, der i sidste ende udelukkende skal bruge den lejede Apple-software i forbindelse med tilladte udviklertjenester; og (B) tilladte udviklertjenester betyder kontinuerlige integrationstjenester, inklusive – men ikke begrænset til – softwareudvikling, opbygning af software fra kilden, automatiseret test under softwareudvikling og afvikling af nødvendige udviklingsværktøjer til understøttelse af disse aktiviteter. Hver udlejer skal give Apple besked forud for udlejning eller videreudlejning af Apple-software i overensstemmelse med denne paragraf 3 ved at kontakte Apple Developer Relations (https://developer.apple.com/contact/macos-license/).

B. Videreudlejning. En lejer må videreudleje Apple-software i overensstemmelse med denne paragraf 3, under forudsætning af at lejeren overholder samtlige betingelser i denne paragraf 3. En lejer, der videreudlejer Apple-software (betragtes også som udlejer i denne paragraf 3), skal give fuldstændigt afkald på og overdrage den eksklusive brug af og kontrol over Apple-software og den Apple-hardware, den er installeret på, til sin lejer i lejeperioden.

C. Håndhævelse. Som udlejer er licenstager ansvarlig for: (i) at sikre, at hver lejer overholder kravene i denne paragraf; (ii) at sikre, at hver lejer erklærer sig indforstået med alle relevante licensbetingelser; og (iii) at hjælpe Apple med at håndhæve overholdelse af betingelserne. Hvis en lejer ikke overholder nærværende licens eller andre relevante Apple-licensbetingelser, ophører vedkommendes ret til at bruge Apple-software automatisk, og licenstager erklærer sig indforstået med øjeblikkeligt at ville bringe den pågældende lejers brug af Apple-software til ophør, så snart licenstager har opdaget overtrædelsen eller er blevet underrettet skriftligt om overtrædelsen af Apple.

D. Virtualisering. For hver kopi af Apple-software, der er udlejet i henhold til denne paragraf 3, må en udlejer eller lejer (men ikke begge) installere, bruge og afvikle ekstra kopier eller forekomster af Apple-software i virtuelle operativsystemmiljøer i overensstemmelse med paragraf 2B(iii), under forudsætning af at en udlejer kun virtualiserer en enkelt forekomst eller kopi af Apple-software som implementeringsværktøj med henblik på at give en lejer adgang til og lov til at bruge Apple-software i overensstemmelse med denne paragraf 3.

E. Systemkonfiguration. Hvis licenstager er lejer, erklærer licenstager sig indforstået med, at Apple-software muligvis allerede er blevet konfigureret af den udlejer, som udlejer Apple-software til licenstager, herunder med hensyn til udvalget af indstillinger til Analyse, Lokalitetstjenester og andre sikkerheds-, anonymitets- og dataindsamlingsrelaterede funktioner. Licenstager anerkender og erklærer sig indforstået med, at Apple ikke er ansvarlig for udlejers konfiguration af Apple-software.

4. Overdragelse.

A. Hvis licenstager har fået Apple-softwaren præinstalleret på hardware fra Apple, eller licenstager har fået en licens til Apple-softwaren fra Mac App Store eller via en softwareopdatering, må licenstager én gang for alle permanent overdrage alle licenstagers licensrettigheder til Apple-softwaren (i dens originale form som leveret af Apple) til en tredjepart under følgende forudsætninger: (i) Apple-softwaren overdrages sammen med licenstagers hardware fra Apple; (ii) overdragelsen skal omfatte al Apple-softwaren, herunder alle enkelte komponenter og nærværende licensaftale; (iii) licenstager må ikke beholde nogen kopier af Apple-softwaren, eller dele heraf, herunder kopier på computere eller andre lagringsenheder; og (iv) den part, som modtager Apple-softwaren skal læse og acceptere vilkårene og betingelserne i nærværende licensaftale. I nærværende aftale skal en opdatering fra Apple (f.eks. version 10.14 til 10.14.1) af Apple-softwaren betragtes som en del af Apple-softwaren, og den må ikke overdrages separat fra den version af Apple-softwaren, der var før opdateringen.

B. Licenstager må ikke overdrage Apple-software, der er blevet ændret eller udskiftet i henhold til paragraf 2M ovenfor. Alle komponenter i Apple-software leveres som en del af en samlet pakke og må ikke adskilles fra denne pakke og distribueres som selvstændige programmer. Bemærk, at den Apple-software, som leveres med et bestemt Apple-hardwareprodukt, evt. ikke kan afvikles på andre modeller af Apple-hardware.

C. Alle kopier af Apple-software, som Apple leverer til reklame-, evaluerings-, diagnosticerings- eller reparationsformål, må kun benyttes til disse formål og må ikke videresælges eller overdrages til andre.

5. Tilladelse til brug af data. Når licenstager bruger de forskellige kommunikationsfunktioner i Apple-software, f.eks. iMessage og FaceTime, med sin computer, sendes oplysningerne i licenstagers Apple-id, licenstagers e-mailadresse(r), visse entydige id’er om licenstagers computer og licenstagers iPhones telefonnummer til Apple, så andre får mulighed for at få kontakt med licenstager. Når licenstager bruger iMessage, opbevarer Apple muligvis licenstagers beskeder i krypteret form i en begrænset periode for at sikre, at de leveres. Licenstager kan slå FaceTime eller iMessage fra i indstillingerne til FaceTime eller Beskeder på din Mac. Visse funktioner som Analyse, Lokaliseringstjenester, Siri, Diktering og Spotlight kan kræve oplysninger fra licenstagers computer for at kunne udføre deres respektive opgaver. Når licenstager slår disse funktioner til, vil det blive oplyst nærmere, hvilke oplysninger der sendes til Apple, og hvordan disse oplysninger vil blive brugt. Der findes flere oplysninger på https://www.apple.com/dk/privacy/. Licenstagers oplysninger vil til enhver tid blive behandlet i overensstemmelse med Apples anonymitetspolitik, som kan læses på: https://www.apple.com/legal/privacy/.

6. Tjenester og materiale fra tredjeparter.

A. Generelt. Apple-software kan give adgang til Apples iTunes Store, Mac App Store, Apple Books, Game Center, iCloud, Kort, News og andre tjenester og websteder fra Apple eller tredjeparter (under et kaldet “tjenester”). Ved at bruge denne software i forbindelse med et Apple-id eller andre Apple-tjenester erklærer licenstager sig indforstået med de relevante betingelser for brug af den pågældende tjeneste, f.eks. de nyeste vilkår og betingelser for Apple-medietjenester i det land eller område, hvor licenstager bruger disse tjenester. Disse betingelser kan ses på https://www.apple.com/legal/internet-services/itunes/.

(b) Hvis licenstager tilmelder sig iCloud, er der muligvis adgang til visse iCloud-funktioner, f.eks. “iCloud Drive”, “Min fotostream”, “Fælles album” og “Find”, direkte fra Apple-softwaren. Licenstager erklærer sig indforstået med, at brugen af iCloud og disse funktioner er underlagt de nyeste vilkår og betingelser for iCloud-tjenesten, som findes på: https://www.apple.com/legal/internet-services/icloud/.

C. Indhold i appen News. Licenstagers brug af indhold via appen News er begrænset til personlig, ikke-kommerciel brug, overdrager ikke nogen ejerandel i indholdet til licenstager og omfatter udtrykkeligt ikke nogen kommerciel eller salgsfremmende brugsret til sådant indhold.

D. Kort. Korttjenesten og -funktionerne i Apple-softwaren (“Kort”), inkl. kortdækningen, kan variere efter område. Når licenstager aktiverer eller bruger Kort, bliver det oplyst, hvilke oplysninger der sendes til Apple, og hvordan oplysningerne kan blive brugt. Licenstager erklærer sig indforstået med, at brugen af Kort er underlagt de nyeste vilkår og betingelser for korttjenesten, som kan ses via indholdsoversigten i Kort.

E. Licenstager erklærer sig indforstået med, at disse tjenester kan inkludere indhold, som virker anstødeligt, uanstændigt eller krænkende, og som måske er forsynet med advarsler om anstødeligt sprog, samt at resultaterne af en søgning eller indtastning af en bestemt URL-adresse automatisk kan vise links til anstødeligt materiale, selvom det ikke er hensigten. Licenstager erklærer sig indforstået med, at brugen af disse tjenester sker på egen risiko, og at Apple, Apples associerede selskaber, agenter, fuldmagtsgivere eller licensgivere ikke har noget ansvar for indhold, der kan forekomme anstødeligt, uanstændigt eller vulgært.

F. Nogle tjenester kan vise, inkludere eller give adgang til indhold, data, oplysninger, programmer og materiale fra tredjeparter (“materiale fra tredjeparter”) eller vise henvisninger til tredjeparters websteder. Ved at bruge disse tjenester erklærer licenstager sig indforstået med, at Apple ikke har noget ansvar for at undersøge eller vurdere indholdet, nøjagtigheden, fuldstændigheden, aktualiteten, gyldigheden, lovligheden med hensyn til ophavsret, anstændigheden, kvaliteten eller andre aspekter af tredjeparters materiale eller websteder. Apple, dets agenter, partnere og datterselskaber yder ingen garanti for, anbefaler ikke og er ikke ansvarlig over for licenstager og andre personer for tredjeparters tjenester, materiale eller websteder eller for tredjeparters øvrige produkter. Henvisninger til tredjeparters websteder leveres kun af praktiske hensyn.

G. Hverken Apple eller dets leverandører af indhold yder garanti for, at de aktiekurser, lokalitetsdata, sundhedsoplysninger eller andre data, der vises af tjenesterne, er tilgængelige, nøjagtige, fuldstændige, pålidelige eller relevante. Økonomiske oplysninger, der vises af tjenesterne, har kun oplysende karakter og skal ikke opfattes som rådgivning i forbindelse med investering. Før licenstager udfører transaktioner med værdipapirer baseret på oplysninger, som er tilvejebragt via tjenesterne, bør licenstager rådføre sig med en økonomisk rådgiver, som er autoriseret til at udføre økonomisk rådgivning i licenstagers land eller område. De lokalitetsdata, der leveres af tjenesterne, inklusive Apple-tjenesten Kort, er kun beregnet til enkle navigations- og/eller planlægningsformål og skal ikke benyttes i situationer, hvor der er behov for præcise lokalitetsoplysninger, eller hvor fejlagtige, upræcise, forsinkede eller ufuldstændige lokalitetsdata kan medføre dødsfald, personskader eller skader på ejendom og miljø. Licenstager erklærer sig indforstået med, at de resultater, som modtages fra tjenesten Kort, kan afvige fra de faktiske vej- eller terrænforhold pga. faktorer, der kan have indflydelse på nøjagtigheden af data i Kort, f.eks. – men ikke begrænset til – vejr-, vej- og trafikforhold og geopolitiske begivenheder. Vær altid opmærksom på vejskilte og vejens beskaffenhed af hensyn til sikkerheden. Følg reglerne for sikker kørsel, og overhold færdselsloven. Bemærk, at vejvisning til cyklister og fodgængere måske ikke omfatter specielle cykel- og gangstier.

H. Ved at overføre indhold via tjenesterne erklærer licenstager at være ejer af alle rettigheder til – eller at have tilladelse til at overføre – dette indhold, og at indholdet ikke krænker nogen af betingelserne for brug af tjenesterne. Licenstager erklærer sig indforstået med, at tjenester omfatter proprietært indhold og materiale samt proprietære oplysninger, der ejes af Apple, webstedets ejer eller deres licensgivere, og er beskyttet af gældende lovgivning om immaterielle rettigheder og andre love, inklusive – men ikke begrænset til – loven om ophavsret. Licenstager erklærer sig indforstået med ikke at ville bruge proprietært indhold eller materiale eller proprietære oplysninger til andre formål end den tilladte brug af tjenesterne og ikke på nogen måde, som ikke stemmer overens med betingelserne i nærværende licens, eller som krænker tredjeparters eller Apples immaterielle rettigheder. Tjenesterne eller dele heraf må ikke reproduceres på nogen måde. Licenstager erklærer sig indforstået med ikke at ville ændre, udleje, lease, udlåne, sælge, distribuere eller fremstille materiale på grundlag af disse tjenester og ikke at ville benytte tjenesterne på ulovlig vis, inklusive – men ikke begrænset til – bruge tjenesterne til at overføre computervira, orme, trojanske heste og anden ondsindet software ved hjælp af ulovlig netværksindtrængen eller overbelastning af netværk. Licenstager erklærer sig desuden indforstået med ikke at ville bruge tjenesterne til at chikanere, fornærme, forfølge, true, smæde eller på anden vis krænke en anden part og dennes rettigheder, og at Apple på ingen måde er ansvarlig for sådan brug af tjenesterne fra licenstagers side eller for evt. chikane, trusler, fornærmelser, krænkelser eller ulovligheder, som licenstager modtager pga. sin brug af disse tjenester.

I. Derudover er disse tjenester og materialer fra tredjeparter muligvis ikke tilgængelige på alle sprog eller i alle lande eller områder. Apple yder ingen garanti for, at disse tjenester er egnede eller tilgængelige til brug på et bestemt sted. Hvis licenstager vælger at bruge eller åbne disse tjenester eller dette materiale fra tredjeparter, sker det på eget initiativ, og licenstager er selv ansvarlig for at overholde de relevante love, inklusive – men ikke begrænset til – de relevante lokale love samt love om anonymitet og dataindsamling. Apple og dets licensgivere forbeholder sig til enhver tid ret til at ændre, stoppe, fjerne eller slå adgang til tjenester fra uden varsel. Apple er under ingen omstændigheder ansvarlig for tab, der skyldes, at der ikke længere er adgang til disse tjenester. Apple kan desuden fastsætte begrænsninger med hensyn til brugen af og adgang til visse tjenester uden varsel, og uden at det medfører erstatningsansvar.

7. Ophør. Denne licens er gældende, indtil den opsiges. Licenstagers rettigheder i henhold til denne licens ophører automatisk eller bringes på anden vis til ophør uden varsel fra Apple, hvis licenstager ikke overholder betingelserne i aftalen. Når aftalen ophører, skal licenstager ophøre med at bruge Apple-softwaren og destruere alle kopier af Apple-softwaren eller dele heraf. Paragrafferne 5, 6, 7, 8, 9, 10, 12, 13 og 14 i denne licens gælder, selvom licensen opsiges.

8. Ingen reklamationsret.

A. Hvis licenstager er en kunde, som er privat forbruger (dvs. en person, som ikke bruger Apple-software i forbindelse med sit fag, sin virksomhed eller sin profession), har licenstager evt. andre rettigheder i sit hjemland, så følgende begrænsninger ikke gælder, og hvis disse begrænsninger ikke er tilladt, gælder de ikke. Licenstager kan få flere oplysninger om sine rettigheder hos en forbrugerorganisation.

B. LICENSTAGER ERKLÆRER SIG INDFORSTÅET MED OG ER ENIG I, AT DET – FOR SÅ VIDT SOM DET ER LOVLIGT – HELT ER DENNES EGEN BESLUTNING OG PÅ DENNES RISIKO AT ANVENDE DEN AF NÆRVÆRENDE LICENS OMFATTEDE APPLE-SOFTWARE OG EVT. TJENESTER UDFØRT AF ELLER ÅBNET VIA APPLE-SOFTWAREN.

C. FOR SÅ VIDT SOM LOVEN TILLADER DET, LEVERES APPLE-SOFTWARE OG -TJENESTER, SOM “DE ER OG FOREFINDES”, MED EVT. MANGLER OG UDEN GARANTI AF NOGEN ART, OG APPLE OG APPLES LICENSGIVERE (I PKT. 8 OG 9 UNDER ÉT KALDET “APPLE”) FRASKRIVER SIG HERMED ENHVER UDTRYKKELIG, UNDERFORSTÅET ELLER LOVBESTEMT GARANTIFORPLIGTELSE I FORBINDELSE MED APPLE-SOFTWARE OG -TJENESTER, INKLUSIVE – MEN IKKE BEGRÆNSET TIL – ENHVER GARANTI FOR GODT KØBMANDSKAB, TILFREDSSTILLENDE KVALITET, EGNETHED TIL BESTEMTE FORMÅL, NØJAGTIGHED OG UFORSTYRRET BESIDDELSE ELLER ENHVER GARANTI FOR, AT TREDJEPARTERS RETTIGHEDER IKKE KRÆNKES.

D. APPLE YDER IKKE NOGEN GARANTI FOR FORSTYRRELSER I LICENSTAGERS BRUG AF APPLE-SOFTWARE OG TJENESTER, AT FUNKTIONER I ELLER TJENESTERNE UDFØRT AF ELLER LEVERET AF APPLE-SOFTWARE OPFYLDER LICENSTAGERS KRAV, AT BRUGEN AF APPLE-SOFTWARE OG -TJENESTER VIL FORLØBE FEJLFRIT OG UDEN AFBRYDELSER, AT TJENESTER VIL VEDBLIVE MED AT VÆRE TILGÆNGELIGE, AT APPLE-SOFTWARE ELLER -TJENESTER VIL BLIVE RETTET, ELLER AT APPLE-SOFTWARE OG TJENESTER ER KOMPATIBLE ELLER KAN SAMARBEJDE MED SOFTWARE, PROGRAMMER ELLER TJENESTER FRA TREDJEPARTER. INSTALLERING AF DENNE APPLE-SOFTWARE KAN HAVE BETYDNING FOR TILGÆNGELIGHEDEN OG BRUGEN AF BÅDE SOFTWARE, PROGRAMMER OG TJENESTER FRA TREDJEPARTER OG APPLES PRODUKTER OG TJENESTER.

E. LICENSTAGER ERKLÆRER SIG DESUDEN INDFORSTÅET MED, AT APPLE-SOFTWARE OG -TJENESTER IKKE ER BEREGNET ELLER EGNET TIL BRUG I SITUATIONER ELLER OMGIVELSER, HVOR FEJL ELLER FORSINKELSER ELLER UNØJAGTIGHEDER I INDHOLD, DATA ELLER OPLYSNINGER, DER LEVERES AF APPLE-SOFTWARE ELLER -TJENESTER, KAN MEDFØRE DØDSFALD, PERSONSKADE, OMFATTENDE FYSISKE ØDELÆGGELSER ELLER MILJØSKADER, INKLUSIVE – MEN IKKE BEGRÆNSET TIL – DRIFT AF ATOMREAKTORER, NAVIGATIONSSYSTEMER TIL LUFTFART, KOMMUNIKATIONSSYSTEMER, SYSTEMER TIL STYRING AF LUFTTRAFIKKEN, RESPIRATORER ELLER VÅBENSYSTEMER.

F. INGEN MUNDTLIGE ELLER SKRIFTLIGE OPLYSNINGER ELLER RÅD FRA APPLE ELLER EN PERSON ELLER ET SELSKAB AUTORISERET AF APPLE KAN I NOGET TILFÆLDE TRÆDE I STEDET FOR BETINGELSERNE I DENNE LICENS. SKULLE APPLE-SOFTWARE ELLER -TJENESTER VISE SIG AT VÆRE DEFEKTE, PÅHVILER DET LICENSTAGER AT INDESTÅ FOR ALLE OMKOSTNINGER I FORBINDELSE MED SERVICERING, REPARATION ELLER RETTELSE. OVENNÆVNTE BEGRÆNSEDE REKLAMATIONSRET GÆLDER ALENE I DEN UDSTRÆKNING, UFRAVIGELIGE LOVBESTEMMELSER IKKE ER TIL HINDER HERFOR.

9. Begrænsning af ansvar. FOR SÅ VIDT SOM LOVEN TILLADER DET, ER APPLE, APPLES ASSOCIEREDE SELSKABER, AGENTER ELLER SIREKTØRER UNDER INGEN OMSTÆNDIGHEDER, HELLER IKKE I TILFÆLDE AF UAGTSOMHED, ERSTATNINGSPLIGTIG FOR TILFÆLDIGE ELLER SPECIELLE SKADER, INDIREKTE SKADER ELLER FØLGESKADER (HERUNDER DRIFTSTAB), BESKADIGELSE ELLER TAB AF DATA, FEJL DER MEDFØRER, AT DER IKKE KAN SENDES ELLER MODTAGES DATA ELLER OPLYSNINGER (INKLUSIVE – MEN IKKE BEGRÆNSET TIL – KURSUSINSTRUKTIONER, -OPGAVER OG -MATERIALER), DRIFTSAFBRYDELSER ELLER ANDRE INDIREKTE SKADER, DER MÅTTE OPSTÅ SOM RESULTATET AF BRUG/IKKE BRUG AF APPLE-SOFTWARE ELLER -TJENESTER ELLER SOFTWARE ELLER TJENESTER FRA TREDJEPARTER SAMMEN MED APPLE-SOFTWARE ELLER -TJENESTER, UANSET OM APPLE ER BLEVET ADVISERET OM MULIGHEDEN FOR SÅDANNE SKADER. UDELUKKELSEN AF ELLER BEGRÆNSNINGEN I ANSVAR FOR PERSONSKADER OG FØLGESKADER GÆLDER DOG ALENE I DEN UDSTRÆKNING, UFRAVIGELIGE LOVBESTEMMELSER IKKE ER TIL HINDER HERFOR. Apples samlede erstatningspligt over for licenstager for enhver skade (udover evt. lovkrav i forbindelse med personskader), ethvert tab eller foranstaltninger kan maksimalt udgøre $250,00. Ovenstående begrænsning af Apples ansvar gælder alene i den udstrækning, ufravigelige lovbestemmelser ikke er til hinder herfor.

10. Digitale certifikater. Apple-softwaren indeholder funktioner, som gør det muligt for den at acceptere digitale certifikater udstedt af Apple eller tredjeparter. LICENSTAGER BÆRER DET FULDE ANSVAR FOR AT BESLUTTE, OM VEDKOMMENDE VIL STOLE PÅ ET CERTIFIKAT, HVAD ENTEN DET ER UDSTEDT AF APPLE ELLER EN TREDJEPART. BRUGEN AF DIGITALE CERTIFIKATER SKER FOR EGEN RISIKO. FOR SÅ VIDT SOM DET ER LOVLIGT, YDER APPLE INGEN UDTRYKKELIGE ELLER UNDERFORSTÅEDE GARANTIER MED HENSYN TIL GODT KØBMANDSKAB ELLER EGNETHED TIL BESTEMTE FORMÅL, NØJAGTIGHED ELLER SIKKERHED OG YDER INGEN GARANTIER FOR, AT TREDJEPARTERS RETTIGHEDER IKKE KRÆNKES MED HENSYN TIL DIGITALE CERTIFIKATER. Licenstager erklærer sig indforstået med følgende: (a) Licenstager vil ikke forfalske eller misbruge nogen certifikater; (b) licenstager vil kun bruge digitale certifikater til lovlige formål og i overensstemmelse med enhver relevant certifikatpolitik, erklæring om certifikatpraksis eller andre erklæringer om forretningspraksis fra certifikatmyndigheder; (c) licenstager er eneansvarlig for at forhindre uautoriserede brugere i at udnytte licenstagers digitale certifikater; (d) licenstager er eneansvarlig for at forhindre uautoriserede brugere i at udnytte den private nøgle, der er forbundet med licenstagers digitale certifikat; og (e) licenstager vil tilbagekalde alle de certifikater, som licenstager har grund til at tro er blevet kompromitteret. Apples certifikatpolitik og erklæringer om certifikatpraksis findes her: https://www.apple.com/certificateauthority.

11. Eksportkontrol. Licenstager må kun bruge og eksportere eller reeksportere Apple-softwaren i overensstemmelse med gældende amerikansk lov og med gældende lov i det land eller de lande, hvor Apple-softwaren blev købt. I særdeleshed – men ikke begrænset til – må Apple-software ikke eksporteres eller reeksporteres (a) til lande, som er underlagt handelsboykot fra USA, eller (b) til personer opført på det amerikanske finansministeriums liste over “Specially Designated Nationals” eller på det amerikanske handelsministeriums “Denied Person’s List or Entity List” eller nogen andre lister over begrænsede parter. Ved at bruge Apple-softwaren garanterer licenstager ikke at være bosiddende i et af ovennævnte lande eller være opført på nogen af ovennævnte lister. Licenstager erklærer sig desuden indforstået med ikke at ville bruge Apple-software til forbudte formål i henhold til gældende amerikansk lov, inklusive – men ikke begrænset til – udvikling, design og fremstilling af kernevåben, missiler og kemiske eller biologiske våben.

12. Amerikanske offentlige myndigheder som slutbrugere. Apple-softwaren og tilhørende dokumentation er defineret som “Commercial Items” i henhold til 48 C.F.R. §2.101 og som bestående af “Commercial Computer Software” og “Commercial Computer Software Documentation” i henhold til 48 C.F.R.§12.212 eller 48 C.F.R. §227.7202. I henhold til 48 C.F.R. §12.212 og 48 C.F.R. §227.7202-1 til 227.7202-4 gives amerikanske offentlige myndigheder som slutbrugere licens til “Commercial Computer Software” og “Commercial Computer Software Documentation” (i) kun som “Commercial Items” (i) og kun med de rettigheder, som andre slutbrugere har i henhold til denne licensaftale. Alle rettigheder til upubliceret materiale forbeholdes i henhold til den amerikanske lov om ophavsret.

13. Gældende lovgivning og tilsidesættelse af bestemmelser. Denne licens er underlagt lovgivningen i staten Californien med undtagelse af bestemmelserne om retstvister. Licensen er ikke underlagt FN-konventionen vedr. aftaler om internationale løsørekøb. Hvis licenstager er privat forbruger med bopæl i Storbritannien, er nærværende licensaftale underlagt gældende lokal lov. Hvis en retsinstans skulle finde, at en paragraf eller en del af en paragraf i denne licens er i modstrid med gældende ret, skal resten af denne licens stadig gælde i fuldt omfang.

14. Komplet licensaftale; sprogforrang. Denne licens udgør den eneste aftale mellem licenstager og Apple med hensyn til brugen af Apple-software og erstatter alle tidligere eller nuværende aftaler herom. Ingen tilføjelser eller ændringer til nærværende licens vil være bindende, medmindre de er udfærdiget skriftligt og underskrevet af Apple. Alle oversættelser af denne licens foretages pga. lokale lovkrav, og i tilfælde af uoverensstemmelse mellem den engelske version af licensaftalen og den oversatte version er den engelske version altid den gældende, for så vidt som dette ikke er ulovligt i henhold til gældende lokal lov.

15. Tredjeparters rettigheder.

A. Dele af Apple-softwaren bruger eller inkluderer muligvis software fra tredjeparter og andet materiale, der er beskyttet af ophavsret. Oplysninger om rettigheder, licensbetingelser og ansvarsfraskrivelser til dette materiale findes i den elektroniske dokumentation til Apple-software, og Licenstagers brug af dette materiale er underlagt de respektive rettighedshaveres betingelser. Google-tjenesten Beskyttet Browsing er underlagt Googles servicevilkår (https://www.google.com/intl/da/policies/terms/) og Googles privatlivspolitik (https://www.google.com/intl/da/policies/privacy/).

B. Visse softwarebiblioteker og anden software fra tredjeparter, der følger med Apple-software, er gratis software og bruges i henhold til licensaftaler under GNU General Public License (GPL) eller GNU Library/Lesser General Public License (LGPL). Licenstager kan få en komplet, maskinlæsbar kopi af kildekoden til denne gratis software i henhold til betingelserne i GPL eller LGPL, afhængigt af hvad der er relevant, uden betaling bortset fra omkostninger til medier, fragt og ekspedition efter skriftlig anmodning til Apple på opensource@apple.com. GPL-/LGPL-software distribueres UDEN NOGEN GARANTI og således også uden underforstået garanti for GODT KØBMANDSSKAB og EGNETHED TIL BESTEMTE FORMÅL. Der følger en kopi af GPL og LGPL med Apple-softwaren.

C. Brug af MPEG-4. Dette produkt gives i licens i henhold til MPEG-4-systempatentets kodning i overensstemmelse med MPEG-4-systemstandarden. Dog kræves en ekstra licens og betaling af afgift for kodning i forbindelse med (i) data, der lagres på eller kopieres til fysiske medier, hvis der er betalt en afgift pr. titel, og/eller (ii) data, som overføres til en slutbruger med henblik på permanent lagring og/eller brug, hvis der er betalt en afgift pr. titel. Ekstra licenser kan indhentes fra MPEG LA, LLC. Der findes flere oplysninger på http://www.mpegla.com.

Dette produkt gives i licens i henhold til MPEG-4 Visual Patent Portfolio License til personlig og ikke kommerciel brug af en almindelig forbruger i forbindelse med (i) kodning af video i overensstemmelse med MPEG-4 Visual Standard (“MPEG-4-video”) og/eller (ii) afkodning af MPEG-4-video, som er kodet af en almindelig forbruger som led i personlig og ikke kommerciel aktivitet, og/eller MPEG-4-video, som leveres af en videoudbyder i overensstemmelse med en licens fra MPEG LA. Der er ikke givet nogen licens, hverken direkte eller indirekte, til nogen anden brug. Der kan indhentes flere oplysninger, inklusive oplysninger om reklamebrug, intern og kommerciel brug og licens hertil, fra MPEG LA, LLC. Se http://www.mpegla.com.

D. Bemærkning om H.264/AVC. Hvis Apple-softwaren indeholder funktioner til AVC-kodning og/eller -afkodning, kræver kommerciel brug af H.264/AVC yderligere licens, og følgende betingelser gælder: LICENSEN TIL AVC-FUNKTIONERNE I DETTE PRODUKT GÆLDER KUN TIL PERSONLIG OG IKKE KOMMERCIEL BRUG TIL AT (i) KODE VIDEO I OVERENSSTEMMELSE MED AVC-STANDARDEN (“AVC-VIDEO”) OG/ELLER (ii) AFKODE AVC-VIDEO, DER ER KODET AF EN BRUGER SOM ET LED I PERSONLIGE OG IKKE KOMMERCIELLE AKTIVITETER, OG/ELLER AVC-VIDEO, SOM ER LEVERET AF EN VIDEOUDBYDER MED LICENS TIL AT LEVERE AVC-VIDEO. OPLYSNINGER OM ANDEN BRUG OG LICENSER KAN INDHENTES FRA MPEG LA L.L.C. SE HTTP://WWW.MPEGLA.COM.

E. Bemærkning om AMR. AMR-funktionerne (Adaptive Multi-Rate) til kodning og afkodning i dette produkt gives ikke i licens til brug i forbindelse med mobiltelefonopkald eller til brug i telefoniprodukter, der er baseret på QuickTime-arkitekturen til Windows-platformen. AMR-funktionerne til kodning og afkodning i dette produkt gives heller ikke i licens til brug i en cellulær infrastruktur til kommunikation, inklusive: Baser, kontrolenheder til baser/kontrolenheder til radionetværk, omstillingscentre og gateways til og fra det offentlige telefonnet.

F. Bemærkning om FAA. De oplysninger om flytrafik (Aircraft Situation Display og National Airspace System Status Information) – i det følgende kaldet “Flydata” – der vises af Apple-software kommer fra Federal Aviation Administration. Du erklærer dig indforstået med ikke at videredistribuere Flydata uden skriftlig tilladelse fra FAA. FAA og Apple fraskriver sig enhver udtrykkelig eller underforstået garanti (inklusive underforståede garantier for godt købmandskab og egnethed til bestemte formål) med hensyn til brug og nøjagtighed af disse Flydata. Licenstager erklærer sig indforstået med, at FAA og Apple hverken har noget kollektivt eller individuelt erstatningsansvar i forbindelse med tab, skader, erstatningskrav, ansvar, omkostninger og bøder eller i forbindelse med indirekte skader, specielle skader, sekundære skader, hændelige uheld eller følgeskader, der skyldes brug af Flydata. Apple-software er ikke sponsoreret eller godkendt af FAA. FAA har intet ansvar for tekniske problemer eller systemfejl, og licenstager skal ikke kontakte FAA i forbindelse med sådanne problemer eller problemer med trafikafviklingen.

G. Brug af Adobe-farvebeskrivelser. Licenstager har ret til at bruge den software til Adobe-farvebeskrivelser, som er inkluderet med Apple-software i henhold til denne licens, men Adobe er ikke forpligtet til at yde support til farvebeskrivelser, inklusive opdateringer eller fremtidige versioner af beskrivelserne eller andre emner. Ud over betingelserne i paragraf 8 og 9 ovenfor KAN ADOBE UNDER INGEN OMSTÆNDIGHEDER DRAGES TIL ANSVAR FOR EVT. SKADER, TAB ELLER ANDRE UDGIFTER. Den Adobe Color Profile-software, der distribueres sammen med Apple-software, kan også hentes fra Adobe på https://www.adobe.com.

H. Gracenote®-licensaftale til slutbrugere. Dette program eller denne enhed indeholder software fra Gracenote, Inc. hjemmehørende i Emeryville, Californien (“Gracenote”). Med softwaren fra Gracenote (“Gracenote-softwaren”) kan dette program identificere diske og/eller arkiver og hente musikrelaterede oplysninger, inkl. oplysninger om navn, kunstner, spor og titel (“Gracenote-data”) fra servere på nettet eller integrerede databaser (under et kaldet “Gracenote-servere”) og udføre andre funktioner. Licenstager må kun bruge Gracenote-data vha. den beregnede slutbrugerfunktion i dette program eller denne enhed.

Licenstager erklærer sig indforstået med kun at ville bruge Gracenote-data, Gracenote-softwaren og Gracenote-servere til licenstagers eget personlige ikke-kommercielle brug. Licenstager erklærer sig indforstået med ikke at måtte tildele, kopiere, overføre eller sende Gracenote-softwaren eller nogen Gracenote-data til en tredjepart. LICENSTAGER ERKLÆRER SIG INDFORSTÅET MED IKKE AT MÅTTE BRUGE ELLER UDNYTTE GRACENOTE-DATA, GRACENOTE-SOFTWAREN ELLER GRACENOTE-SERVERE, MEDMINDRE DET UDTRYKKELIGT ER TILLADT HERI.

Licenstager erklærer sig indforstået med, at licenstagers ikke eksklusive licens til at bruge Gracenote-data, Gracenote-softwaren og Gracenote-servere vil ophøre, hvis licenstager misligholder disse begrænsninger. Hvis licenstagers licens bringes til ophør, erklærer licenstager sig indforstået med at ville indstille enhver brug af Gracenote-data, Gracenote-softwaren og Gracenote-servere. Gracenote forbeholder sig alle rettigheder til Gracenote-data, Gracenote-softwaren og Gracenote-servere, inkl. al ejendomsret. Gracenote kan under ingen omstændigheder blive erstatningspligtig for nogen form for betaling til licenstager for oplysninger, som licenstager måtte levere. Licenstager erklærer sig indforstået med, at Gracenote, Inc. i sit eget navn kan gøre betingelserne i denne Aftale gældende direkte over for licenstager.

Gracenote-tjenester bruger et entydigt id til at spore forespørgsler til statistiske formål. Formålet med et tilfældigt tildelt numerisk id er at give Gracenote-tjenesten mulighed for at tælle forespørgsler uden at vide noget om, hvem licenstager er. Der er flere oplysninger på webstedet med Gracenotes anonymitetspolitik for Gracenote-tjenesten.

Gracenote-softwaren og hvert emne i Gracenote-data er givet i licens til licenstager “SOM DE ER OG FOREFINDES”. Gracenote yder ikke nogen garantier, hverken udtrykkelige eller underforståede, med hensyn til nøjagtigheden af Gracenote-data på Gracenote-servere Gracenote forbeholder sig ret til at slette data fra Gracenote-servere eller til at ændre datakategorier af årsager, som Gracenote finder tilstrækkelige Der gives ingen garantier for, at Gracenote-softwaren eller Gracenote-servere er fejlfri, eller at brugen af Gracenote-software eller Gracenote-servere ikke vil blive afbrudt. Gracenote er ikke forpligtet til at forsyne licenstager med nye forbedrede eller ekstra datatyper eller -kategorier, som Gracenote vil levere i fremtiden, og kan til enhver tid ophøre med at levere sine tjenester. GRACENOTE YDER INGEN UDTRYKKELIGE ELLER UNDERFORSTÅEDE GARANTIER, INKLUSIVE, MEN IKKE BEGRÆNSET TIL, UNDERFORSTÅEDE GARANTIER FOR SALGBARHED SAMT EGNETHED TIL ET BESTEMT FORMÅL ELLER TITEL, OG DER YDES INGEN GARANTI FOR, AT TREDJEPARTERS RETTIGHEDER IKKE KRÆNKES. GRACENOTE YDER INGEN GARANTI FOR DET RESULTAT, SOM LICENSTAGER FÅR VED AT BRUGE GRACENOTE-SOFTWAREN ELLER EN GRACENOTE-SERVER. GRACENOTE VIL UNDER INGEN OMSTÆNDIGHEDER VÆRE ERSTATNINGSPLIGTIG FOR NOGEN TILFÆLDIGE ELLER SPECIELLE SKADER ELLER FOR TAB AF OVERSKUD ELLER TAB AF INDTÆGTER.

16. Begrænsninger på Yahoo-søgetjenesten. Den Yahoo-søgetjeneste, der er tilgængelig via Safari, gives i licens til brug i følgende lande og områder: Argentina, Aruba, Australien, Bahamas, Barbados, Belgien, Bermuda, Brasilien, Bulgarien, Canada, Cayman Islands, Chile, Colombia, Cypern, Danmark, Den Dominikanske Republik, Ecuador, El Salvador, Filippinerne, Finland, Frankrig, Grenada, Grækenland, Guatemala, Holland, Indien, Indonesien, Irland, Island, Italien, Jamaica, Japan, Kina (fastlandet), Hongkong, Taiwan, Letland, Litauen, Luxembourg, Malaysia, Malta, Mexico, New Zealand, Nicaragua, Norge, Panama, Peru, Polen, Portugal, Puerto Rico, Rumænien, Schweiz, Singapore, Slovakiet, Slovenien, Spanien, St. Lucia, St. Vincent, Storbritannien, Sverige, Sydkorea, Thailand, Tjekkiet, Trinidad og Tobago, Tyrkiet, Tyskland, Ungarn, Uruguay, USA, Venezuela og Østrig.

EA1775

16.08.2021

————————————

Supplerende betingelser for Apple Pay

Disse Supplerende betingelser til Apple Pay (“Supplerende betingelser”) er et supplement til Apple macOS-softwarelicensaftalen (“Licens”); licenstagers brug af funktionen Apple Pay er underlagt både Licensen og nærværende Supplerende betingelser, som skal opfattes som en “Tjeneste” i henhold til licensen. De ord og udtryk, der er skrevet med store forbogstaver i disse Supplerende betingelser, har den betydning, der er brugt i Licensen.

1. Oversigt og brugsbegrænsninger

Apple Pay gør det muligt at opbevare virtuelle repræsentationer af kredit- og debetkort og forudbetalte kort, herunder Apple Card, som understøttes af Apple Pay-funktionen (“understøttede kort”) og bruge understøttede Mac-computere til at bede om eller foretage betalinger på websteder. Apple Pay-funktionerne i Apple-software er muligvis kun tilgængelige i udvalgte områder og med udvalgte kortudstedere og betalingsnetværk og i udvalgte butikker. Funktioner kan variere efter område, udsteder og butik. Understøttede kort kan ændres fra tid til anden.

Apple Pay er beregnet på licenstagers personlige brug og kan kun bruges til licenstagers egne understøttede kort. Hvis licenstager bruger et understøttet firmakort, erklærer licenstager, at det gøres med arbejdsgiverens godkendelse, og at licenstager har godkendelse til at binde arbejdsgiveren til nærværende betingelser for brug og alle transaktioner udført ved brug af denne funktion.

Licenstager erklærer sig indforstået med ikke at ville bruge Apple Pay til ulovlige eller bedrageriske formål eller til andre formål, der er forbudt i henhold til licensen og disse supplerende betingelser. Licenstager erklærer sig desuden indforstået med at bruge Apple Pay i overensstemmelse med relevante love og regulativer. Licenstager erklærer sig enig i ikke at ville forstyrre eller afbryde Apple Pay-tjenesten (herunder at få adgang til tjenesten vha. automatiske midler), servere eller netværk, som er forbundet med tjenesten, eller regler, krav og regulativer for netværk, der er forbundet med tjenesten (inklusive ulovlig adgang til, brug eller overvågning af data eller trafik på disse).

2. Brug på Mac-computere

Licenstager kan bruge Apple Pay på understøttede Mac-computere til at starte betalinger på websteder åbnet via Safari. Denne funktion kræver, at licenstager har et understøttet kort, der er blevet knyttet til en understøttet iOS-enhed eller et Apple Watch (“understøttede enheder”). Når licenstager tjekker ud fra et websted vha. Apple Pay, bliver licenstager bedt om at godkende transaktionen vha. en understøttet enhed.

Ud over betingelserne i disse Supplerende betingelser er licenstagers brug af Apple Pay til at starte betalinger fra websteder åbnet via Safari underlagt Supplerende vilkår og betingelser til Apple Pay, som gælder for licenstagers understøttede enheder, og disse betingelser er hermed inddraget og kan ses ved at gå til: Indstillinger > Generelt > Om > Juridiske oplysninger > Licens fra din iOS-enhed, eller Om > Jura > Licens fra appen Watch på en parret iOS-enhed. understøttede enheder kan ændres fra tid til anden.

På en MacBook Pro med indbygget Touch ID kan licenstager indstille Apple Pay ved at tilknytte understøttede kort og bruge Apple Pay til at foretage betalinger på websteder åbnet via Safari. For at kunne bruge Apple Pay på disse Mac-computere skal licenstager have understøttede kort, som er forbundet med en aktiv iCloud-konto. Apple Pay er tilgængelig for enkeltpersoner på 13 år og derover og kan være underlagt flere aldersbaserede begrænsninger fra iCloud eller den relevante kortudsteder af understøttede kort.

3. Apples forhold til licenstager

Apple behandler ikke betalinger og har ikke nogen anden kontrol over betalinger, returneringer, refusioner, bonusser, værdi, rabatter eller andre kommercielle aktiviteter, der kan opstå på basis af licenstagers brug af denne funktion.

Betingelserne i kortholderaftaler med licenstagers kortudsteder vil fortsat være bestemmende for licenstagers brug af understøttede kort og deres brug i forbindelse med Apple Pay. På lignende måde er licenstagers køb af evt. varer eller tjenester vha. funktionen Apple Pay underlagt butikkens vilkår og betingelser.

Apple Card er kun tilgængeligt i USA og udstedes af Goldman Sachs Bank USA, Salt Lake City-filialen (“Apple Card-udsteder”). Når du ansøger om et Apple Card, ansøger du om at åbne en konto hos Apple Card-udstederen. Apple Card er kun tilgængeligt for personer på 18 år og derover (eller ældre, afhængigt af hvilken stat licenstager har bopæl i). De finansielle institutioner, der udbyder Apple Card, kan ændres, og brugen af Apple Card er underlagt deres vilkår og betingelser.

Intet i licensen eller disse supplerende betingelser ændrer betingelserne i kortindehaver- eller forhandleraftaler eller andre relevante vilkår og betingelser for brug af Apple Pay-funktionerne, og disse betingelser gælder for licenstagers brug af relevante Apple Pay-funktioner og deres virtuelle repræsentation på licenstagers understøttede Mac-computer.

Licenstager erklærer sig indforstået med, at Apple ikke er part i licenstagers kortindehaver- eller forhandleraftaler, og at Apple ikke er ansvarlig for (a) indholdet, nøjagtigheden eller utilgængeligheden af betalingskort, handelsaktiviteter, transaktioner eller køb ved brug af Apple Pay-funktionaliteten; (b) bevilling af kredit eller vurdering af kreditværdighed; (c) leveringsbeslutninger taget af en udsteder, butik eller anden tredjepart i forbindelse med et understøttet kort; (d) samling eller indløsning af bonusser eller opbevarede værdier i henhold til en forhandleraftale; eller (e) betaling eller genopfyldning af forudbetalte kort. I tilfælde af uoverensstemmelser eller spørgsmål mht. betalingskort eller tilknyttede kommercielle aktiviteter bedes licenstager kontakte den pågældende udsteder eller butik.

4. Personlige oplysninger

Når licenstager bruger Apple Pay til at starte en betaling, der skal udføres på en understøttet enhed, overfører Apple Pay betalingsoplysninger i et krypteret format mellem licenstagers Mac og licenstagers understøttede enhed for at færdiggøre transaktionen. Når licenstager bruger Apple Pay til at foretage en betaling på en MacBook Pro med indbygget Touch ID, leveres licenstagers betalingsoplysninger i et krypteret format til webstedet som en del af transaktionen. Når licenstager føjer et kort til Apple Pay på en MacBook Pro med indbygget Touch ID, sendes oplysninger om licenstagers enhed, f.eks. om visse enhedsindstillinger er slået til og brugsmønstre på enheden (f.eks. hvor stor en procent af tiden enheden er i bevægelse og det omtrentlige antal opkald om ugen) til Apple for at fastslå, om licenstagers brug er gyldig og for at forhindre svindel. Der findes detaljerede oplysninger om de personlige oplysninger, der indsamles, bruges eller deles som et led i licenstagers brug af Apple Pay, i de relevante meddelelser om beskyttelse af personlige oplysninger for specifikke tjenester, herunder Om Apple Pay og anonymitet, som kan ses på en parret iOS-enhed eller Mac, i appen Watch på en parret iOS-enhed og på https://www.apple.com/legal/privacy. Ved at bruge Apple Pay erklærer licenstager sig indforstået med, at Apple, dets datterselskaber og agenter sender, indsamler, vedligeholder, behandler og benytter alle førnævnte oplysninger med henblik på at levere funktionaliteten i Apple Pay.

5. Sikkerhed

Apple Pay lagrer virtuelle repræsentationer af licenstagers understøttede kort, og licenstager forstår og bekræfter, at hvis koden eller adgangskoden til licenstagers enhed overdrages til en tredjepart, eller en tredjepart får tilladelse til at tilføje vedkommendes fingeraftryk til brug med Touch ID på licenstagers understøttede enhed eller Mac, kan vedkommende muligvis foretage Apple Pay-betalinger inde fra websteder på licenstagers Mac. Licenstager er eneansvarlig for at vedligeholde sikkerheden på licenstagers enheder og beskytte de relevante koder og adgangskoder. Licenstager erklærer sig enig i, at Apple ikke er ansvarlig, hvis licenstager mister eller deler adgangen til licenstagers enhed, eller hvis licenstager foretager uautoriserede ændringer i macOS.

Hvis licenstagers enhed mistes eller stjæles, og Find min iPhone eller Find min Mac er slået til, kan licenstager bruge Find iPhone eller https://www.icloud.com til at forsøge at spærre for betaling med de virtuelle understøttede kort på enheden ved at aktivere funktionen Mistet. Licenstager kan også slette sin enhed, hvilket vil forsøge at spærre for betaling med de virtuelle understøttede kort på enheden. Licenstager bør også kontakte udstederen af licenstagers understøttede kort for at forhindre uautoriseret adgang til licenstagers virtuelle understøttede kort.

Hvis licenstager rapporterer om eller Apple har mistanke om svigagtige eller lyssky aktiviteter, erklærer licenstager sig indforstået med at samarbejde med Apple i en evt. undersøgelse og til at benytte evt. forholdsregler til forhindring af svindel, som Apple måtte foreskrive.

6. Begrænsning af ansvar

UD OVER DE ANSVARSFRASKRIVELSER OG ANSVARSBEGRÆNSNINGER, SOM ER ANFØRT I NÆRVÆRENDE LICENS, PÅTAGER APPLE SIG IKKE NOGET ANSVAR FOR KØB, BETALINGER, TRANSAKTIONER ELLER ANDRE KOMMERCIELLE AKTIVITETER FORETAGET VHA. FUNKTIONEN APPLE PAY, OG LICENSTAGER ERKLÆRER SIG INDFORSTÅET MED UDELUKKENDE AT BENYTTE EVT. AFTALER MED LICENSTAGERS KORTUDSTEDER, BETALINGSNETVÆRK ELLER BUTIK MHB. AT LØSE EVT. SPØRGSMÅL OG UOVERENSSTEMMELSER ANGÅENDE LICENSTAGERS UNDERSTØTTEDE KORT, VIRTUELLE UNDERSTØTTEDE KORT OG TILKNYTTEDE KOMMERCIELLE AKTIVITETER.